stanford-oval/wikipedia huggingface dataset:
סילבסטר סטאלון
ביוגרפיה

סטאלון נולד בניו יורק שבארצות הברית למשפחה נוצרית-קתולית בעיקרה ממוצא איטלקי (אביו), וממוצא צרפתי ומזרח אירופאי (אמו). לידתו הייתה קשה ועל כן הרופא המיילד השתמש במלקחיים, בהם פגע בשוגג בחלק מהעצבים שבפניו, פגיעה זו מקנה לו את ארשת פניו הייחודית. הוא הוטבל כקתולי, וגדל במרילנד. אביו פרנק סטאלון האב היה ספר ובעל סלון יופי, ואמו ג'קי סטאלון (לבית לייבופיש) הייתה אסטרולוגית ורקדנית. מצד אביה הייתה ממוצא יהודי. סבה וסבתה היו יהודים שהיגרו לארצות הברית מאודסה. עקב היותו בעל תסמונת פלטפוס, נשלח סטאלון בגיל ארבע, על ידי אימו, לבית ספר לריקודי סטפס. לאחר מכן, אביו העביר את משפחתו לוושינגטון די.סי. שם הוא פתח בית ספר לקוסמטיקה וטיפוח, בעוד אמו פתחה שם אולם התעמלות לנשים. אחיו הוא פרנק סטאלון (אנ'), מוזיקאי ושחקן שהתפרסם בעיקר מסרטיו של סטאלון, ובין השאר חיבר את הפסקולים בסרטים "רוקי 3", "רמבו 2" ו"להישאר בחיים".
כשהיה סטאלון בן תשע התגרשו הוריו. לאחר שנתיים נישאה אמו בשנית לאנתוני פיליטי והביאה עמו ילד. לאחר כשלושה עשורים נישאה בשלישית לסטיבן לוין. אביו נישא לאחר מכן לעוד שלוש נשים, מהן יש לסטאלון עוד שלושה אחים-למחצה.
בגיל 16 קיבל סטאלון ציונים נמוכים בבית הספר, ואמו השיגה לו עבודת קיץ בסלון יופי. הוא למד בתיכון לינקולן בפילדלפיה, ובאקדמיה הצבאית שרלוט הול במרילנד. אחריהם, למד במכללת מיאמי-דייד ולאחר מכן באוניברסיטת מיאמי.
ביוגרפיה > קריירה

סילבסטר סטאלון למד משחק באוניברסיטת מיאמי, ואז חזר לניו יורק והופיע בכמה מחזות ב"אוף ברודוויי". תפקידיו הקולנועיים הראשונים היו זניחים למדי, וכללו אף הופעה בסרט פורנו רך בשכר של 200 דולר.
לאחר שלא הצליח לקבל תפקידים רציניים הוא התחיל בקידום תסריט אשר הופק לסרט "רוקי" (1976). סרט שאת תסריטו כתב מתוך תקווה להיות גם הכוכב הראשי אשר התגשמה עבורו. הסרט היה מועמד לעשרה פרסי אוסקר וזכה בשלושה. באותה תקופה המשיך לככב בסרטים מצליחים אבל יחסית נשכחים כגון "קרב הדרכים 2000", "פ.י.ס.ט", "סמטת גן עדן" (סרטו הראשון כבמאי) ו"הבריחה לניצחון". לסטאלון היו שתי מועמדויות אינדיבידואליות על השחקן הראשי והתסריט. לאחר מכן יצאו חמישה סרטי המשך. בסרט החמישי בסדרה הבמאי ג'ון ג' אווילדסן רצה שרוקי ימות, אך המפיקים לא אישרו את זה ולכן, לדעתו, הסרט נכשל.
בתחילת דרכו מספר סרטים נוספים שבהם היה שותף סטאלון הצליחו, כמו סדרת סרטי "רמבו", "מעבר לשיא", "טנגו וקאש". ביים את סרט ההמשך ל"שיגעון המוזיקה", "להישאר בחיים" לצדו של ג'ון טרבולטה שנכשל וזכה לביקורות רעות. הוא כיכב בסרט הפעולה "קוברה" בהפקתם של מנחם גולן ויורם גלובוס שגם נכשל מבחינה ביקורתית. בשנות ה-90 עשה שני סרטי קומדיה, "עצור! או שאמא שלי יורה", "אוסקר! אל תיגע בבת שלי" שנכשלו ברציפות. לאחר מכן חזר לסרטי פעולה, "סחרור מסוכן", "איש ההרס" ו"המומחה" שהצליחו בקופות והחזירו את סטאלון לשורת השחקנים הגדולים. לאחר מכן הגיעה דעיכה נוספת בקריירה שלו בשל סרטים כושלים כמו "השופט דרד" ו"מתנקשים", אף על פי שהצליח להתאושש מבחינה ביקורתית בסרטים כמו "קופלנד" ו"עבודת נמלים" שגם די הצליחו בקופות.
בעשור הראשון של המאה ה-21, סטאלון שוב נפל לדעיכה צורבת אחרי מספר כישלונות שהם "במעגל הנקמה", "מסלול מסוכן", ו"טיהור מוחלט" שהביא לו פרס ראזי. לעומת זאת הצליח להשיב הצלחה עם הסרט "ספיי קידס 3: סוף המשחק" של רוברט רודריגז. במשך שלוש שנים הוא שיחק תפקידים קטנים בסרטים עם הפצה מוגבלת, רק ב-2006 החליט לעשות קאמבק והחזיר את שני הגיבורים שלו, "רוקי" ו"רמבו", הסרט השישי של רוקי היה להיט בקופות וזכה לביקורת חיובית מאוד, ולעומת זאת "רמבו 4" שגם הצליח בקופות קיבל ביקורת מעורבת. סטאלון קיבל אות כבוד על פועלו הקולנועי בפסטיבל ונציה 2009. סטאלון קיבל אות כבוד נוסף בפסטיבל הסרטים לוס אנג'לס 2010. באותה שנה שיחק ואף כתב חלק מתסריט סרט הפעולה "בלתי נשכחים", הסרט זכה להצלחה קופתית גדולה וגרף יותר מ-270 מיליון דולר. סרט ההמשך שיצא ב-2012 גרף כ-312 מיליון דולר. שני הסרטים הופקו על ידי המפיק הישראלי אבי לרנר. באוקטובר 2013 יצא לאקרנים סרטו "תוכנית בריחה", בו הוא משחק לצד ארנולד שוורצנגר. סרט המשך נוסף לסדרת "בלתי נשכחים" יצא ב-2014.
ב-2015 הופיע בסרט "קריד", סרט ספין אוף לסדרת "רוקי" בו שב לתפקיד רוקי בלבואה, וזכה בפרס גלובוס הזהב לשחקן המשנה על הופעתו. סטאלון קיבל מועמדות גם לפרס אוסקר באותה קטגוריה על תפקידו בסרט.
ב-2020 דיבב סטאלון במשחק הלחימה Mortal Kombat 11 Ultimate את דמותו של החייל Rambo, דמות אורחת המבוססת על סדרת הסרטים בגילומו.
בשנת 2022 כיכב סטאלון לראשונה בסדרת טלוויזיה חדשה בתפקיד ראשי - "המלך של טולסה". הסדרה זכתה לשבחים, ובמועמדות לפרס אמי, ובנוסף היה סטאלון מועמד לשחקן הטוב ביותר במפעל "2023 Awards". בסוף שנת 2023 החלו הצילומים לעונה השנייה.
בשנת 2025 הפיק וכתב את התסריט לסרטו של דייוויד אייר, "Levon's Trade" המבוסס על הרומן באותו שם של צ'אק דיקסון מ-2014.
ביוגרפיה > חיים אישיים

סטאלון נישא לראשונה לסשה צ'אק, ולהם שני בנים, סייג' סטאלון, שניסה להשתלב בעולם המשחק, ואף שיחק לצד אביו בסרט "רוקי 5" משנת 1990 ונפטר ביולי 2012 ממנת יתר של משככי כאבים במרשם, וסרג'יו, שאובחן כאוטיסט. נישואיו השניים היו עם השחקנית ברידג'יט נילסן, ללא ילדים. בשנת 1997 נישא בפעם השלישית, לג'ניפר פלאבין, ולהם שלוש בנות.
ב-17 באוגוסט 2006, במהלך מלחמת לבנון השנייה, הופיעה מודעה על עמוד שלם בעיתון ה"לוס אנג'לס טיימס" בה הוא היה חתום על גינוי מפורט נגד הטרור שגורמים ארגוני החמאס והחזבאללה, והובעה בה תמיכה גם באזרחים התמימים שנפגעו בישראל ובלבנון.
סטאלון הוא רפובליקני ותומך נלהב של המפלגה. בין השאר תמך במועמדים מטעמה: ריק סנטורום וג'ון מקיין. הוא אף שיבח את דונלד טראמפ בקמפיין הבחירות שלו, אך לא תמך בו באופן רשמי.
פילמוגרפיה נבחרת > טלוויזיה

2005 - המתמודד (The Contender) (תוכנית מציאות)
2016 - החיים עצמם (סדרת טלוויזיה) - בתפקיד: עצמו.
טולסה קינג (2022 - הווה) בתפקיד: דווייט "הגנרל" מנפרדי
הערות שוליים

↑  Rambo-ski - Hollywood star Sylvester Stallone's Russian secret, MailOnline
↑  Sylvester Stallone to Voice Rambo in 'Mortal Kombat 11 Ultimate', ‏2020-10-08'"`UNIQ--nowiki-00000001-QINU`"'(באנגלית אמריקאית)'"`UNIQ--templatestyles-00000002-QINU`"'
↑  '"`UNIQ--templatestyles-00000004-QINU`"'WENN (2006-08-17). "Michael Douglas, Bruce Willis and Nicole Kidman Unite Against Terrorism". Hollywood.com (באנגלית אמריקאית). נבדק ב-2017-07-17.
| --- | --- |
בקרת זהויות :  NLI: 987007425300405171  PLWABN: 9810537916905606  BIBSYS: 90940341  BNE: XX1649012  BnF: cb126403949 (data)  CANTIC: a10889693  CiNii: DA08238006  GND: 118812076  ISNI: 0000 0001 1699 7544  LCCN: n77002638  LNB: 000273599  MusicBrainz: 97c791de-e3b4-4421-b12c-4f80addc7937  NARA: 10582242  NDL: 00457435  NKC: jn20000701697  NLA: 41317095  NLK: KAC200507199  NSK: 000228017  NTA: 070090106  RERO: 02-A005504244  SNAC: w6640ctc  SUDOC: 073938130  Trove: 1054945  VIAF: 113742283   WorldCat (עם VIAF): 113742283 
כוכבו של סטאלון בשדרת הכוכבים של הוליווד
אפרים גוטליב

| --- | --- |

 לידה:  1921 
 פטירה:  1973 (בגיל 52 בערך) 
 מדינה:  ישראל 
 מקום קבורה:  הר המנוחות 
 
אפרים גוטליב (7 בינואר 1921 – 13 באוקטובר 1973) היה פרופסור לספרות הקבלה באוניברסיטה העברית ובאוניברסיטת תל אביב ופעיל ציוני.
חייו

אפרים גוטליב נולד בעיר מונקאטש שבצ'כוסלובקיה (כיום באוקראינה), הילד השביעי במשפחה בת תשעה ילדים. אביו ר' חיים אליעזר צבי גוטליב היה מחסידי ספינקא-זידיטשוב. מצד אמו היה דור שביעי לר' מנחם מנדל מרימנוב.
למד מאביו גמרא. מגיל שמונה למד בישיבה וכן בבית הספר הממלכתי הצ'כי. מגיל חמש עשרה למד בגימנסיה העברית הציונית במונקאטש מיסודו של ד"ר חיים קוגל (שהיה לימים ראש העירייה הראשון של חולון), מקום שהיה מושא משטמתם של החוגים החסידיים ביישוב, אליהם השתייך גם אביו של אפרים. לבסוף התרצה הלה להתיר לבנו ללמוד. בד בבד עם לימודיו בגימנסיה למד בישיבה, ובשעות הפנאי היה שוקד עם סבו במשך שעות רבות על קריאת הזוהר.
משנת 1938 נעשה אפרים גוטליב פעיל ציוני בתנועת בני עקיבא של המזרחי, ובשנת 1939 נבחר למועצה הארצית של התנועה. ב-1940 התארגנה קבוצה של מאתיים בני נוער לעלייה לארץ ישראל במסגרת עליית הנוער. לאחר מסע חתחתים ארוך ברכבות, אונייה ואוטובוסים הגיע לשכונת בת גלים בחיפה.
גוטליב למד שנתיים במקווה ישראל כהכנה להתיישבות חקלאית. ב-1942 נוסד הגרעין הצ'כי של בני עקיבא, שגוטליב היה ממנהיגיו. הגרעין יצא להכשרה בקיבוץ טירת צבי שבעמק בית שאן, שם שהו שנתיים. הוא עבד במטע התמרים וקרא בספרות העברית החדשה את יוסף חיים ברנר, אורי צבי גרינברג ואחד העם.
ב-1944 עזב הגרעין את טירת צבי והקים מחנה עבודה על יד כפר הרואה תחת חסותו של הרב נריה. ב-1945 עלה הגרעין למשואות יצחק שבגוש עציון, שם אותו העניק לו אפרים גוטליב.
ביולי 1945 יצא גוטליב לקורס שליחים וב-25 באוקטובר היה בכנס של 22 שליחי הבריחה בקיבוץ שפיים לקראת יציאה אל שארית הפליטה שנותרה מהשואה. הם הפליגו בספינה "דולפינה" לאיטליה ומשם נסעו להונגריה ופגשו ילדים חסרי כל. הוא פגש גם את שתי אחיותיו ומהן נודע לו שמשפחתו נספתה בתאי הגזים. על אפרים הוטל לארגן את הילדים בבתי ספר ובמחנות קיץ. בבודפשט שקד על ארגון מפעלים חינוכיים לניצולים מכל הגילאים. הוא התחתן שם עם שמחה, ניצולת אושוויץ, ויחד הם עלו במאי 1947 והתיישבו במשואות יצחק. גוטליב נשלח להדריך במקווה ישראל קבוצת נוער שעלתה מהונגריה.
באקדמיה

בשנת 1952 נרשם לאוניברסיטה העברית, כשהוא בעל משפחה ואב לשתי בנות. תוך כדי כך עסק בהוראה בבית הספר העירוני דתי צייטלין בתל אביב ובמקווה ישראל. בשנת 1955 סיים את התואר הראשון בספרות עברית, פילוסופיה יהודית וקבלה. ב-1957 סיים את התואר השני. את עבודת הגמר: מאמרי המתניתין והתוספתא שבזוהר ויחסם לזוהר, הגיש לפרופ' גרשום שלום. במאי 1963 קיבל תואר דוקטור; מנחהו היה גרשום שלום. נושא הדיסרטציה היה "הקבלה בכתבי ר' בחיי בן אשר". ב-1970 התפרסמה העבודה כספר.
ב-1962 התמנה למרצה באוניברסיטת בר-אילן. ב-1963 התמנה למרצה באוניברסיטת תל אביב. ב-1966 נעשה למרצה בכיר באוניברסיטת תל אביב. ב-1970 נעשה פרופסור חבר באוניברסיטה העברית. ביוני 1973 התמנה כראש המכון ללימודי היהדות באוניברסיטה העברית, תפקיד בו כיהן חודשים ספורים בלבד, עד למותו בגיל 52.
מחקריו עסקו בתולדות הקבלה באיטליה ובספרד החל מהמאה ה-13 עד המאה ה-16.
מחקרו על הספר "גינת ביתן", בו הוכיח שהספר בן שלושת החיבורים הוא מעשה זיוף של מחבר אחד, היה לנושא הספר "מחברות אביתר" של אהרן מגד.
חיים אישיים

היה נשוי לפראדל שמחה (לבית בראון) והתגורר במשואות יצחק.
בתו עפרה קליסקי הייתה כימאית.
ספריו

הכתבים העבריים של בעל תקוני זהר ורעיא מהימנא, ההדיר והוסיף הערות: אפרים גוטליב; ערך והוסיף מבוא: משה אידל, ירושלים: האקדמיה הלאומית הישראלית למדעים, תשס"ג-2003.
מחקרים בספרות הקבלה, ערך וההדיר: יוסף הקר, תל אביב: בית הספר למדעי היהדות ע"ש חיים רוזנברג אוניברסיטת תל אביב, תשל"ו-1976.
אור עולם לרבי אלחנן סגי נהור, ההדיר: אפרים גוטליב. נדפס תחילה בתוך: מיכאל, מאסף לתולדות היהודים בתפוצות, כרך א', תל אביב: המכון לחקר התפוצות, אוניברסיטת תל אביב, תשל"ג-1972, עמ' קמה–רידעתג.
הקבלה בכתבי רבינו בחיי בן אשר, ירושלים: קריית ספר, תש"ל-1970.
הקבלה בסוף המאה הי"ג, ערך לפי הרצאות: יהודה ליבס, ירושלים: אקדמון, תשכ"ט-1969.
ספר משיב דברים נכוחים לר' יעקב בן ששת גירונדי, ההדיר לפי כתבי יד והוסיף מראי מקומות ומפתחות – יהודה אריה ויידה, כתבו פרקי מבוא – יהודה אריה ויידה ואפרים גוטליב, ירושלים: האקדמיה הלאומית הישראלית למדעים, תשכ"ט-1968.
פרסומים לזכרו

משואות: מחקרים בספרות הקבלה ובמחשבת ישראל מוקדשים לזכרו של פרופ' אפרים גוטליב ז"ל, מיכל אורון ועמוס גולדרייך (עורכים), ירושלים: מוסד ביאליק בשיתוף בבית הספר למדעי היהדות ע"ש חיים רוזנברג, אוניברסיטת תל אביב, תשנ"ד.
עמוס גולדרייך, "לזכר המורה – פרופ' אפרים גוטליב", חידושי זוהר – מחקרים חדשים בספרות הזוהר, תעודה כא–כב, בעריכת רונית מרוז, תל אביב: בית הספר למדעי היהדות ע"ש חיים רוזנברג, אוניברסיטת תל אביב, תשס"ז, עמ' טו–יט.
לקריאה נוספת

"ר' אפרים גוטליב ז"ל", המכון למדעי היהדות, תשל"ה-1974.
גרשם שלום, Encyclopaedia Judaica Year Book, 1974, עמ' 231-232.
ישעיהו תשבי, "תרומתו של פרופ' אפרים גוטליב ז"ל לחקר הקבלה", ידיעון האיגוד העולמי למדעי היהדות 8 (חורף תשל"ה), עמ' 18-16.
רבקה ש"ץ-אופנהיימר, "תרומתו של אפרים גוטליב לחקר הקבלה", דעת 16, תשמ"ו-1986, עמ' 5–10.
מיכל אורון, "קווים לדמותו ולקורות-חייו של פרופ’ אפרים גוטליב ז"ל", משואות, תשנ"ד-1994, עמ' ט–יז.
הערות שוליים

↑  174 תוארי דוקטור ו-329 תוארי מוסמך, מעריב, 27 ביוני 1963.
| גרשם שלום |
| --- | --- | --- |
| הגותו של גרשם שלום | ביבליוגרפיה של גרשם שלום • זרמים ראשיים במיסטיקה היהודית • משנתו של גרשם שלום |  |
| שונות | בית גרשם שלום • פרס גרשם שלום • ספריית גרשם שלום • הנצחתו של גרשם שלום |  |
| מתלמידיו | רבקה ש"ץ אופנהיימר • ישעיה תשבי  • מתי מגד • יהודה ליבס • יוסף דן • אפרים גוטליב • יוסף בן שלמה • מאיר בניהו • מלאכי בית-אריה |  |
| --- | --- |
בקרת זהויות :  NLI: 987007308439205171  BnF: cb14364058r (data)  GND: 13084196X  ISNI: 0000 0000 6656 4723  LCCN: nr94032070  NTA: 161832199  SUDOC: 123461863  VIAF: 10061180   WorldCat (עם VIAF): 10061180
קארי-אן מוס

| --- | --- |

מוס בטקס פרסי פיבודי, 2016
 לידה:  21 באוגוסט 1967 (בת 57) קנדה ברנבי, קולומביה הבריטית, קנדה
 מדינה:  קנדה 
 תקופת הפעילות:  מ-1989 
 מקום לימודים:  האקדמיה האמריקאית לאמנויות הדרמה (1988)  תיכון מגי 
 פרסים והוקרה:  פרס ג'יני 
 פרופיל ב-IMDb
 
קארי-אן מוס (באנגלית: Carrie-Anne Moss, נולדה ב-21 באוגוסט 1967) היא שחקנית קנדית. לאחר תפקידים מוקדמים בטלוויזיה, היא זכתה לתהילה בין-לאומית עבור תפקידה של טריניטי (אנ') בסדרת "המטריקס" (1999-הווה). היא שיחקה בסרטים "ממנטו" (2000) שעליו זכתה בפרס אינדפנדנט ספיריט לשחקנית המשנה הטובה ביותר (אנ'), "הכוכב האדום" (אנ') (2000), "שוקולד" (2000), "פידו" (אנ') (2006), "עוגת שלג" (אנ') (2006), "דיסטרביה" (2007), "סיילנט היל: התגלות" (2012) ו"פומפיי" (אנ') (2014).
בטלוויזיה, היא גילמה את הדוגמנית קארי ספנסר בסדרה של Fox, "דוגמניות בע"מ" (אנ') (1994–1995) המהווה ספין אוף לסדרה "מלרוז פלייס", וגילמה את התובעת המחוזית קתרין אוקונל בסדרת הדרמה התקופתית של CBS, "וגאס" (2012–2013), ושיחקה בתור סוכנת ה-FBI מגי גריפין במותחן הנורווגי "החקירות של ויסטינג" (אנ') (2019–2022). היא גם גילמה את ג׳רי הוגארת (אנ') במספר סדרות טלוויזיה שהופקו על ידי מארוול קומיקס עבור נטפליקס, בין היתר "ג'סיקה ג'ונס" (2015–2019).
ביוגרפיה

קארי-אן מוס נולדה בברנבי, קולומביה הבריטית, בתם של ברברה ומלווין מוס. יש לה אח גדול, ברוק. על פי הדיווחים, אמה של מוס קראה לה על שם הלהיט של להקת ההוליס מ-1967, "Carrie Anne", שיצא במאי באותה שנה.
מוס גרה בילדותה עם אמה בוונקובר. בגיל 11 היא הצטרפה לתיאטרון המוזיקלי לילדים של ונקובר ולאחר מכן המשיכה לסיבוב הופעות באירופה עם מקהלת בית הספר התיכון שלה בשנתה האחרונה.
קריירה

בגיל 20 פתחה בקריירת דוגמנות באירופה, ולאחר מספר שנים, ב-1991, בעודה חיה בספרד, מוס קיבלה את התפקיד של טארה, הפקידה של השופט ניקולס מרשל בסדרת הדרמה "צדק אפל", וזו הייתה להופעתה הראשונה בטלוויזיה. היא עברה מברצלונה ללוס אנג'לס עם הסדרה בשנת 1992. מוס עזבה את הסדרה לפני העונה השלישית והאחרונה שלה. היא נרשמה לאחר מכן להאקדמיה האמריקאית לאמנויות הדרמה.
פריצתה הגדולה הגיעה ב-1999, כשגילמה את הדמות "טריניטי" בסרט "מטריקס". היא שיחקה גם בשני סרטי ההמשך ותרמה את קולה למשחקי הווידאו ולסרטוני ההנפשה שנעשו לפי הסרט.
בשנת 2000 היא שיחקה בסרטים "שוקולד" ו-"ממנטו", עליו זכתה בפרס אינדפנדנט ספיריט לשחקנית המשנה הטובה ביותר.
בשנת 2006 שיחקה בסרט "עוגת שלג", עליו זכתה בפרס ג'יני לשחקנית המשנה הטובה ביותר.
בשנת 2009 כיכבה בסרט הרומנטי "אהבה כואבת" לצד ריצ'רד אי. גרנט.
בשנת 2012 כיכבה לצד רוב לאו במותחן הפוליטי "קרב סכינים" של הבמאי ביל גאטנטאג.
בשנת 2016 שיחקה בסרט הדרמה "הנס של סוזנה" בכיכובה של קלואי גרייס מורץ.
חיים אישיים

מוס נישאה לשחקן סטיבן רוי בשנת 1999, ויש להם שני בנים, אוון וקיידן, (ילידי 2003 ו-2005) ובת (ילידת 2009). החל משנת 2020 הם גרים בניו המפשייר.
היא המייסדת של "Annapurna Living", מותג לייף סטייל שנועד להעצים נשים באמצעות מיינדפולנס ומדיטציה. היא הייתה בעבר טבעונית.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 1994 | The Soft Kill | ג'יין טאנר |  |
| 1994 | Flashfire | מרדית' ניל |  |
| 1995 | Terrified | טרייסי |  |
| 1996 | Sabotage | לואיז קאסל |  |
| 1997 | Lethal Tender | מליסה ווילקינס |  |
| 1997 | The Secret Life of Algernon | מאדג' קלאריסי |  |
| 1999 | New Blood | לי |  |
| 1999 | מטריקס | טריניטי (אנ') | מועמדת פרס סאטורן לשחקנית הטובה ביותר (אנ') |
| 2000 | שוקולד | קרוליין קלירמונט |  |
| 2000 | הכוכב האדום (אנ') | קייט באומן |  |
| 2000 | The Crew | אוליביה ניל |  |
| 2000 | ממנטו | נטלי | פרס אינדפנדנט ספיריט לשחקנית המשנה הטובה ביותר (אנ') |
| 2003 | מטריקס Reloaded | טריניטי (אנ') |  |
| 2003 | אנימטריקס | טריניטי (אנ') | דיבוב |
| 2003 | מטריקס רבולושנס | טריניטי (אנ') |  |
| 2004 | החשוד הנעלם (אנ') | פראן קולוק |  |
| 2005 | שכונה בהפרעה (אנ') | ג'רי פולס |  |
| 2006 | פידו (אנ') | הלן רובינסון |  |
| 2006 | עוגת שלג (אנ') | מגי |  |
| 2006 | הפעם הראשונה של מיני (אנ') | דיאן דרוגס טנאן |  |
| 2007 | דיסטרביה | ג'ולי ברשט |  |
| 2007 | Normal | קתרין |  |
| 2008 | לחזור בקיץ (אנ') | קלי הנסון |  |
| 2009 | Love Hurts | אמנדה בינגהאם |  |
| 2010 | Unthinkable | הלן ברודי |  |
| 2012 | סיילנט היל: התגלות | קלאודיה וולף |  |
| 2012 | קרב סכינים (אנ') | פנלופה נלסון |  |
| 2013 | Treading Water | קתרין |  |
| 2013 | Compulsion | ספרון |  |
| 2014 | Dragon Nest: Warriors' Dawn | אלנה | דיבוב |
| 2014 | פומפיי (אנ') | אורליה |  |
| 2014 | המלכודת | אוליביה |  |
| 2015 | פרנקנשטיין (אנ') | אליזבת' פרנקנשטיין |  |
| 2016 | הנס של סוזנה (אנ') | רונה נאק |  |
| 2017 | The Bye Bye Man | הבלשית שואו |  |
| 2021 | מטריקס: התחייה | טריניטי (אנ') |  |
| 2023 | Accidental Texan | פיי |  |
| TBA | Die Alone | מיי |  |
| TBA | Face | מיס פוסטר |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 1989 | The Hitchhiker | דוגמנית | פרק: "My Enemy" |
| 1991–1993 | Street Justice | ג'ניפר | 2 פרקים |
| 1991–1993 | Dark Justice | טרה מקדונלד | 17 פרקים |
| 1992 | Forever Knight | מוניקה הווארד | פרק: "Feeding the Beast" |
| 1992 | Nightmare Cafe | אמנדה | פרק: "Pilot" |
| 1992 | Down the Shore | ננסי | פרק: "Atlantic City" |
| 1993 | Matrix | ליז טיל | תפקיד ראשי; 13 פרקים |
| 1993 | מיטות נשיקה | ליסה / לאנה באנון | פרק: "The Perfect Alibi" |
| 1994 | משמר המפרץ | גוון בראון | פרק: "Mirror, Mirror" |
| 1994–1995 | דוגמניות בע"מ (אנ') | קארי ספנסר | תפקיד ראשי; 29 פרקים |
| 1995 | Nowhere Man | קארין סטולץ | פרק: "Something About Her" |
| 1996 | Due South | אירינה זוקו | פרק: "Juliet is Bleeding" |
| 1996–1997 | F/X: The Series | לוסינדה סקוט | תפקיד ראשי (עונה 1); 22 פרקים |
| 1997 | נחש צפע | סטייסי טיילור | פרק: "Triple Cross" |
| 2011–2012 | צ'אק | גרטרוד ורבנסקי | 4 פרקים |
| 2012–2013 | וגאס | קתרין אוקונל | תפקיד ראשי; 21 פרקים |
| 2014 | חוצים גבולות (אנ') | אמנדה אנדרוז | 4 פרקים |
| 2014 | The Clockwork Girl | אדמירל וולס | דיבוב; סרט טלוויזיה של Super Channel (אנ') גם מפיקה-שותפה |
| 2015 | Pirate's Passage | קרסטין הוקינס | דיבוב; סרט טלוויזיה של CBC Television (אנ') |
| 2015–2019 | ג'סיקה ג'ונס | ג׳רי הוגארת (אנ') | תפקיד ראשי (3 עונות); 34 פרקים |
| 2016 | דרדוויל | ג׳רי הוגארת (אנ') | פרק: "A Cold Day in Hell's Kitchen" |
| 2016 | אנושיים | את'נה מורו | תפקיד ראשי (עונה 2); 8 פרקים |
| 2016 | כשגבר פוגש אישה (אנ') | ג'ואן דילון | פרק: "A Cold Day in Hell's Kitchen" |
| 2017 | איירון פיסט | ג׳רי הוגארת (אנ') | 3 פרקים |
| 2017 | המגנים | ג׳רי הוגארת (אנ') | פרק: "Mean Right Hook" |
| 2019–2022 | החקירות של ויסטינג (אנ') | הסוכנת מגי גריפין | תפקיד ראשי (3 עונות); 11 פרקים גם מפיקה בפועל (2022; 4 פרקים) |
| 2019–2020 | Tell Me a Story | רבקה פרואיט | תפקיד ראשי (עונה 2); 10 פרקים |
| 2024 | האקוליט | אינדארה | 3 פרקים |
50 סנט

| --- | --- |
50 סנט, 2024
50 סנט, 2024
 לידה:  6 ביולי 1975  (בן 49) קווינס, ניו יורק, ארצות הברית
 שם לידה:  Curtis James Jackson III 
 מוקד פעילות:  קווינס, ניו יורק
 תקופת הפעילות:  מ-1996
 מקום לימודים:  Andrew Jackson High School 
 עיסוק:  זמר, שחקן, יזם ומפיק
 סוגה:  ראפ, היפ-הופ
 שפה מועדפת:  אנגלית 
 חברת תקליטים:  שיידי רקורדס, אפטרמת' אנטרטיינמנט, אינטרסקופ רקורדס, ג'י יוניט רקורדס
 צאצאים:  Sire Jackson 
 מספר צאצאים:  2 
 פרסים והוקרה:  פרס המוזיקה של בילבורד (2003)  כוכב בשדרת הכוכבים בהוליווד 
 50cent.com
 פרופיל ב-IMDb
 
50 סנט בהופעה
קרטיס ג'יימס ג'קסון השלישי (באנגלית: Curtis James Jackson III; נולד ב-6 ביולי 1975), המוכר בשם הבמה 50 סנט (באנגלית: 50 Cent; נהגה פיפטי סנט), הוא זמר ראפ והיפ הופ, כותב שירים, מפיק טלוויזיה, משקיע, יזם, ושחקן קולנוע אמריקאי. במהלך הקריירה שלו מכר ג'קסון מעל 30 מיליון עותקים מאלבומיו, ונחשב מבין אמני ההיפ הופ העשירים ביותר.
תחילת דרכו

50 סנט הוא שם הבמה של קרטיס ג'קסון. ג'קסון נולד וגדל במשפחה חד הורית עם אמו, סוחרת סמים ברובע קווינס בניו יורק. בעודו בן שמונה, נרצחה אמו והוא גדל אצל סבו וסבתו. הוא הסתבך עם המשטרה פעמים רבות בגין מכירות סמים והחל לעסוק בראפ בסוף שנות ה-90.
עסקים

חלק ניכר מהונו צבר ג'קסון מעסקיו, ובמיוחד ממכירת החזקותיו בחברת VitaminWater בשנת 2007 תמורת 100 מיליון דולר. בשנת 2011 הוא הקים חברת SMS Audio המתמחה בייצור אוזניות אופנתיות ואביזרים נלווים.
ביולי 2015 הגיש ג'קסון בקשה לפשיטת רגל בעקבות חובות לנושים. במסמכי הבקשה, דיווח ג'קסון על חובות בסדר גודל של 32 מיליון דולר. הבקשה הוגשה בסמוך לפסיקת בית משפט שהורתה לו לשלם חמישה מיליון דולרים, בגין הפצת קלטת סקס של חברתו של הראפר ריק רוס.
בשנת 2017 בוטל הליך פשיטת הרגל נגדו לאחר ששילם 22 מיליון דולר מוקדם מהצפוי.
חיים אישיים

ב-13 באוקטובר 1996, נולד לג'קסון בן בשם מרקיוס מחברתו דאז שניקווה. ב-1 בספטמבר 2012, נולד בנו השני סיר מחברתו דאז, הדוגמנית דפני ג'וי.
סכסוכים > ריק רוס

למרות שריק רוס החל בריב עם ג'קסון על תקרית לכאורה בטקס פרסי ההיפ הופ של BET ב-2008, ג'קסון אמר למקורות חדשותי שהוא לא זוכר שראה את רוס שם. מאוחר יותר באותו חודש הודלף לרשת שיר של רוס, כאשר המילים כנראה מזלזלות בג'קסון. מספר ימים לאחר מכן, ג'קסון הוציא את "הקצין ריקי (לך בראש, נסה אותי)" בתגובה ל-"Mafia Music". למחרת, רוס הופיע ב-Shade 45 (ערוץ של אמינם) ואמר לג'קסון להמציא משהו טוב יותר תוך 24 שעות.
לפני שעזב לוונצואלה, ג'קסון העלה סרטון ("יריית אזהרה") והראשון מתוך סדרה של סרטים מצוירים של "הקצין ריקי". בתחילת פברואר הוא העלה סרטון יוטיוב בו הוא מראיין את "טיה", אמו של אחד מילדיו של רוס; לדבריה, רוס הוא למעשה קצין כליאה. ב-5 בפברואר 2009, The Game התקשר לתחנת הרדיו KUBE בסיאטל. כשנשאל על המחלוקת בין ג'קסון לרוס, הוא התייצב לצדו של ג'קסון והציע לתווך: "ריק רוס, שלום לך, בן אדם" ו"50 אוכל אותך, ילד".
באלבומו Deeper Than Rap, רוס מתייחס לג'קסון ב"In Cold Blood" וההלוויה המדומה של ג'קסון היא חלק מהסרטון של השיר. כשהשיר שוחרר, רוס אמר שהוא סיים את הקריירה של ג'קסון. "ריק רוס הוא אלברט מ-CB4. אי פעם ראית את הסרט? הוא אלברט," השיב ג'קסון בראיון. "זה אף פעם לא נהיה יותר גרוע מזה. אתה מקבל בחור שהיה קצין כליאה יוצא החוצה ומבסס את כל הקריירה שלו על כתיבת חומר מנקודת מבט של סוחר סמים כמו" כביש מהיר "ריקי רוס". הריב ביניהם עלה מחדש בטקס ההיפ הופ של BET 2012, שם נראו חברי ג'קסון וחברי G-Unit Kidd Kid, מייק נוקס, טוני יאיו בווידאו כשהם תוקפים את Gunplay (חבר בקבוצת המוזיקה של רוס מייבאך). שרשרת היהלומים של Maybach Music של Gunplay נגנבה במהלך הקטטה, וכמה ימים לאחר מכן הופיע ג'קסון באולם באולינג בוושינגטון הבירה כשהוא עונד את השרשרת של Gunplay. ב-30 בינואר 2013, ג'קסון צייץ בטוויטר שניסיון הירי של רוס ביום הולדתו שלושה ימים קודם לכן היה "מבוים". ב-9 באוגוסט 2020, 50 סנט וריק רוס סיימו את הריב ביניהם.